Wara li l-FKNK ilmentaw minn kummenti ta' Ralph Cassar (AD) u Marco Spiteri (PN) kunsilliera f'Ħ'Attard, il-Bord tal-Governanza tal-Kunsilli Lokali intervjena immedjatament. Fil-kummenti tagħhom Ralph Cassar u Marco Spiteri qalu li fir-referendum abrogattiv li ser isir nhar il-11 t'April 2015 huma ser jivvutaw kontra l-kaċċa fir-rebbiegħa. Għandhom opinjoni u kienu kapaċi jesprimuha. Għax esprimew l-opinjoni tagħhom fuq il- tal-Kunsill Lokali ta' Ħ'Attard jidher li tal-FKNK iddarsu u ilmentaw mas-Segretarju Parlamentari nkarigat mill-Kunsilli Lokali. Kitbu lil Josè Herrera flok ma kitbu lil Stefan Buontempo! F'deċiżjoni li ta' l-bieraħ, il- Bord tal-Governanza Lokali ddeċieda li l-Kunsilliera Lokali mhux biss għandhom "dritt" talli fuq kollox għandhom ukoll "id-dmir" illi jiftħu ħalqhom u jsemmgħu leħinhom. Il-Kunsilliera Lokali, qal Dr Joe Mifsud, President tal-Bord ta' Governanza Lokali, huma rapprezentanti tal-pubbliku, u l-pubbliku għandu dritt li jkun jaf kif jaħsbuha r-rappreżentanti tiegħu. Ta' l-inqas, għand hawn min għandu moħħu f'postu f'dan il-pajjiż. Imma Kunsilliera hawn ħafna iżjed. Ikun tajjeb li wara Cassar u Spiteri jkun hemm iżjed li jsemmgħu leħinhom. Mhux jibqgħu ħalqhom magħluq kif iriduhom tal-FKNK.